# Il-Ġurnal Uffiċjali C 165A/20 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 165A |
| | |
| Edizzjoni bil-Malti | Informazzjoni u Avviżi | Volum 5820 ta' Mejju 2015 |

ISSN 1977-0987

Il-Ġurnal Uffiċjali

tal-Unjoni Ewropea

C 165A

Edizzjoni bil-Malti

Informazzjoni u Avviżi

Volum 5820 ta' Mejju 2015

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2015/C 165A/01 | Direttorat Ġenerali tar-Riżorsi Umani u tas-Sigurtà — Pubblikazzjoni ta’ post vakanti għall-kariga ta’ Direttur (Grad AD 14) — Direttorat Sigurtà (DĠ HR DS), fi Brussell — (L-Artikolu 29(2) tar-Regolamenti tal-Persunal) — COM/2015/10359 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2015/C 165A/01

Direttorat Ġenerali tar-Riżorsi Umani u tas-Sigurtà — Pubblikazzjoni ta’ post vakanti għall-kariga ta’ Direttur (Grad AD 14) — Direttorat Sigurtà (DĠ HR DS), fi Brussell — (L-Artikolu 29(2) tar-Regolamenti tal-Persunal) — COM/2015/10359

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 20.5.2015 | MT | Il-Ġurnal Uffiċjali tal-Unjoni Ewropea | CA 165/1 |
| --- | --- | --- | --- |

20.5.2015

MT

Il-Ġurnal Uffiċjali tal-Unjoni Ewropea

CA 165/1

---

Direttorat Ġenerali tar-Riżorsi Umani u tas-Sigurtà

Pubblikazzjoni ta’ post vakanti għall-kariga ta’ Direttur (Grad AD 14)

Direttorat “Sigurtà” (DĠ HR DS), fi Brussell

(L-Artikolu 29(2) tar-Regolamenti tal-Persunal)

COM/2015/10359

(2015/C 165 A/01)

Aħna

Id-Direttorat tas-Sigurtà tal-Kummissjoni huwa parti mid-Direttorat Ġenerali għar-Riżorsi Umani u s-Sigurtà u responsabbli tal-politika tas-sigurtà interna tal-istituzzjoni. Din il-politika tfittex li tiżgura li, fil-postijiet kollha tal-attività tagħha, in-nies, l-assi u l-informazzjoni jkunu protetti b’mod adegwat kontra r-riskji għas-sigurtà u sikurezza. Il-politika ta’ sigurtà tappoġġa lill-Kummissjoni fit-twettiq tal-mandat tagħha u tissodisfa l-obbligi legali u istituzzjonali tagħha, inkluż id-dmir ta’ ħarsien li għandha lejn il-persunal. Hija tikkontribwixxi wkoll għall-kontinwità tal-operat. L-ambizzjoni tagħna f’dan il-qasam għas-snin li ġejjin se tkun li tinżamm u tkompli tiżdied il-kwalità tal-ambjent tax-xogħol, filwaqt li nsaħħu l-protezzjoni effettiva kontra theddid ġdid f’perjodu ta’ riżorsi skarsi.

B’reazzjoni għall-globalizzazzjoni mgħaġġla u żieda fil-kumplessità ta’ theddid għas-sigurtà, il-Kummissjoni qed tistabbilixxi firxa wiesgħa ta’ miżuri ta’ sigurtà msaħħa sabiex tiggarantixxi l-protezzjoni effikaċi ta’ persuni, informazzjoni u assi fis-snin li ġejjin.

Qed noffru pożizzjoni għolja biex jintlaħqu dawn l-isfidi li ġejjin, biex tkompli tifforma u titjieb il-politika ta’ sigurtà tal-Kummissjoni u biex tiġi żgurata l-implimentazzjoni effettiva tagħha.

Qegħdin nipproponu

Il-Kummissjoni qed tfittex li taħtar Direttur għad-Direttorat tas-Sigurtà.

Il-kandidat magħżul se jkun responsabbli għas-sikurezza, is-sigurtà u l-protezzjoni tal-persunal, propjetà, attivitajiet u informazzjoni fuq il-postijiet tax-xogħol tal-Kummissjoni. Għal dan, il-persuna li se tamministra u tmexxi l-iżvilupp, l-implimentazzjoni u l-evalwazzjoni tal-politika ta’ sigurtà tal-Kummissjoni, twieġeb b’mod effettiv għal theddid ġdid u emerġenti, tistabbilixxi sinerġiji u tistabbilixxi kooperazzjoni effettiva ma’ sħab f’istituzzjonijiet oħra Ewropej u s-servizzi tas-sigurtà nazzjonali.

Id-Direttur tas-Sigurta jmexxi mal-200 impjegat mifruxa ma’ 6 unitajiet kemm fi Brussell kif ukoll fil-Lussemburgu, li jitrattaw ma’ firxa wiesgħa ferm ta’ kwistjonijiet tas-sigurtà mill-protezzjoni fiżika tas-siti tal-Kummissjoni, inkluż il-ġestjoni tal-kuntratt għas-servizz tal-gwardjani tas-sigurtà tal-Kummissjoni fi Brussell, sal-verifiki tal-konformità mal-istandards tas-sigurtà tal-IT u s-sigurtà tal-komunikazzjoni, il-kontrospjunaġġ u attivitajiet kontra t-terroriżmu.

Barra minn hekk, id-Direttorat joffri protezzjoni għall-membri tal-Kummisjoni u għal-VIPs li jkunu fuq żjara, faċilità ta’ rispons 24 siegħa kuljum, pariri tekniċi dwar is-sigurtà u għall-IT, taħriġ tas-sigurtà għall-partijiet kollha tal-Kummissjoni u servizz ta’ investigazzjoni. Huwa jaħdem mill-qrib mas-servizzi esterni tas-sigurtà f’istituzzjonijiet tal-UE, Stati Membri u organizzazzjonijiet internazzjonali oħrajn, biex iwettaq dawn ir-responsabbiltajiet.

Fl-aħħar nett, id-Direttur tas-Sigurtà huwa inkarigat mit-tim responsabbli għall-“politika tas-saħħa u s-sikurezza fuq il-post tax-xogħol” għas-siti ta’ Brussell u l-Lussemburgu, li tinkludi l-verifika tas-sistemi ta’ ġestjoni għat-twettiq ta’ din il-politika u l-ġestjoni tal-programm ta’ taħriġ relatat.

Ir-responsabbiltà tal Baġit annwali tad-Direttur tammonta għal madwar 6 miljun euro għall-attivitajiet ta’ sigurtà u 40 miljun euro għas-servizzi tal-gwardjani fi Brussell. Id-Direttorat tas-Sigurtà huwa inkarigat minn madwar 70 kuntratt ma’ kumpaniji privati u jniedi medja ta’ 12-il proċeduria ta’ akkwist pubbliku kull sena.

Sabiex ikun effettiv, id-Direttur tas-Sigurtà jrid ikollu l-kapaċità jistabbilixxi u jżomm relazzjonijiet effettivi ma’ servizzi tas-sigurtà oħrajn fuq livell nazzjonali u internazzjonali kif ukoll ma’ aġenziji ta’ sigurtà oħrajn u jrid jaħdem mill-qrib magħhom, inkluż il-komunikazzjoni ta’ kwistjonijiet ta’ sigurtà u t-twassil tal-ogħla standards ta’ sigurtà. Dan ifisser sfida sinifikanti f’kariga maniġerjali u tat-tmexxija ta’ livell għoli.

Qed infittxu

Il-kandidat magħżul se jkun professjonist eċċezzjonali u dinamiku, li għandu jissodisfa l-kriterji tal-għażla li ġejjin:

| — | Rekord stabbilit fl-aspetti rilevanti tas-sigurtà speċjalment fil-kuntest tal-Unjoni Ewropea, inkluż prova ta’ esperjenza ta’ suċċess f’f’kariga maniġerjali u tat-tmexxija ta’ livell għoli f’dan il qasam, |
| --- | --- |

—

Rekord stabbilit fl-aspetti rilevanti tas-sigurtà speċjalment fil-kuntest tal-Unjoni Ewropea, inkluż prova ta’ esperjenza ta’ suċċess f’f’kariga maniġerjali u tat-tmexxija ta’ livell għoli f’dan il qasam,

| — | Għarfien ġenerali tal-kuntest tas-sigurtà u kwistjonijiet relatati mas-sigurtà u għarfien ta’ x’inhu meħtieġ għall-implimentazzjoni effettiva tagħha, |
| --- | --- |

—

Għarfien ġenerali tal-kuntest tas-sigurtà u kwistjonijiet relatati mas-sigurtà u għarfien ta’ x’inhu meħtieġ għall-implimentazzjoni effettiva tagħha,

| — | Għarfien tal-aspetti regolatorj u politiċi relevanti għas-sigurtà u esperjenza ta’ tmexxija f’dan il-qasam, |
| --- | --- |

—

Għarfien tal-aspetti regolatorj u politiċi relevanti għas-sigurtà u esperjenza ta’ tmexxija f’dan il-qasam,

| — | Għarfien sħiħ tal-istituzzjonijiet Ewropej, kif jaħdmu u l-interazzjoni tagħhom, kif ukoll tal-politiki u ta’ attivitajiet internazzjonali tal-UE relevanti għall-attivitajiet tad-Direttorat, |
| --- | --- |

—

Għarfien sħiħ tal-istituzzjonijiet Ewropej, kif jaħdmu u l-interazzjoni tagħhom, kif ukoll tal-politiki u ta’ attivitajiet internazzjonali tal-UE relevanti għall-attivitajiet tad-Direttorat,

| — | Kapaċità li jistabbilixxi u jżomm relazzjonijiet u kooperazzjoni effettivi u awtorevoli fil-qasam tas-sigurtà mal-istituzzjonijiet tal-UE, awtoritajiet internazzjonali, nazzjonali u lokali, organizzazzjonijiet internazzjonali, fil-livelli xierqa u fl-ogħla livelli, |
| --- | --- |

—

Kapaċità li jistabbilixxi u jżomm relazzjonijiet u kooperazzjoni effettivi u awtorevoli fil-qasam tas-sigurtà mal-istituzzjonijiet tal-UE, awtoritajiet internazzjonali, nazzjonali u lokali, organizzazzjonijiet internazzjonali, fil-livelli xierqa u fl-ogħla livelli,

| — | Esperjenza ta’ ġestjoni tal-baġit, tal-finanzi u tar-riżorsi umani f’kuntest nazzjonali, Ewropew u/jew internazzjonali, |
| --- | --- |

—

Esperjenza ta’ ġestjoni tal-baġit, tal-finanzi u tar-riżorsi umani f’kuntest nazzjonali, Ewropew u/jew internazzjonali,

| — | Il-kapaċità li jipprovdu viżjoni strateġika ċara tar-rwol u l-futur tad-Direttorat, |
| --- | --- |

—

Il-kapaċità li jipprovdu viżjoni strateġika ċara tar-rwol u l-futur tad-Direttorat,

| — | Il-ħila li jmexxi u jimmotiva tim kbir f’ambjent Ewropew, multikulturali u multilingwi, |
| --- | --- |

—

Il-ħila li jmexxi u jimmotiva tim kbir f’ambjent Ewropew, multikulturali u multilingwi,

| — | Ħiliet eċċellenti ta’ komunikazzjoni bil-kitba u bil-fomm, kapaċità li jinteraġixxi b’mod effettiv u b’mod konvinċenti mal-pubbliku kif ukoll ma’ partijiet interessati interni u esterni. |
| --- | --- |

—

Ħiliet eċċellenti ta’ komunikazzjoni bil-kitba u bil-fomm, kapaċità li jinteraġixxi b’mod effettiv u b’mod konvinċenti mal-pubbliku kif ukoll ma’ partijiet interessati interni u esterni.

Il-kandidat li jintgħażel għandu jkollu, jew ikun f’pożizzjoni li jikseb, ċertifikat validu ta’ approvazzjoni tas-sigurtà (TOP SECRET) mingħand l-awtorità nazzjonali tas-sigurtà tiegħu (ċertifikat ta’ approvazzjoni tas-sigurtà huwa deċiżjoni amministrattiva wara li ssir investigazzjoni ta’ sigurtà mill-awtorità nazzjonali tas-sigurtà kompetenti tal-individwu skont il-liġijiet u r-regolamenti nazzjonali tas-sigurtà applikabbli, u jiċċertifika li l-individwu jista’ jingħata aċċess għal informazzjoni klassifikata sa livell speċifikat. Kun af li l-proċedura meħtieġa biex tinkiseb approvazzjoni tas-sigurtà tista’ biss tingħata bidu għaliha wara li ssir talba minn impjegatur, u mhux mill-kandidat individwali).

Il-ħatra għal din il-kariga ssir biss fuq il-kundizzjoni li l-kandidat li jintgħażel ikun kiseb ċertifikat validu ta’ approvazzjoni tas-sigurtà.

Il-kandidati jridu (kriterji tal-eliġibbiltà)

Il-kandidati jiġu kkunsidrati għall-fażi tal-għażla abbażi tal-kriterji formali li ġejjin li jridu jiġu ssodisfati sad-data tal-għeluq tal-applikazzjonijiet:

| 1. | Nazzjonalità: Il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

1.

Nazzjonalità: Il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| 2. | Lawrja jew diploma universitarja: jeħtieġ li l-kandidati jkollhom:






  (i) | jew livell ta’ edukazzjoni li jikkorrispondi ma’ studji universitarji mitmuma, iċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- | --- |

2.

Lawrja jew diploma universitarja: jeħtieġ li l-kandidati jkollhom:

(i)

jew livell ta’ edukazzjoni li jikkorrispondi ma’ studji universitarji mitmuma, iċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar;

| (ii) | jew livell ta’ edukazzjoni li jikkorrispondi għal studji universitarji mitmuma, iċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt). |
| --- | --- |

(ii)

jew livell ta’ edukazzjoni li jikkorrispondi għal studji universitarji mitmuma, iċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt).

| 3. | Esperjenza professjonali: il-kandidati jrid ikollhom minn tal-inqas 15-il sena ta’ esperjenza professjonali wara l-lawrja f’livell li jagħtu aċċess għalih il-kwalifiki msemmija hawn fuq;

  Esperjenza maniġerjali: Mill-inqas 5 snin minn din l-esperjenza professjonali għandha tkun inkisbet f’funzjoni maniġerjali ta’ livell għoli (1) u għandha tkun relatata direttament mal-qasam relevanti għal din il-pożizzjoni. |
| --- | --- |

3.

Esperjenza professjonali: il-kandidati jrid ikollhom minn tal-inqas 15-il sena ta’ esperjenza professjonali wara l-lawrja f’livell li jagħtu aċċess għalih il-kwalifiki msemmija hawn fuq;

Esperjenza maniġerjali: Mill-inqas 5 snin minn din l-esperjenza professjonali għandha tkun inkisbet f’funzjoni maniġerjali ta’ livell għoli (1) u għandha tkun relatata direttament mal-qasam relevanti għal din il-pożizzjoni.

| 4. | Lingwi: ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (2) u għarfien adegwat ta’ lingwa uffiċjali oħra. |
| --- | --- |

4.

Lingwi: ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (2) u għarfien adegwat ta’ lingwa uffiċjali oħra.

| 5. | Limitu tal-età: ma jkunux għadhom laħqu l-età regolari tal-irtirar, li għall-uffiċjali tal-Unjoni Ewropea hi definita bħala l-aħħar tax-xahar li fih il-persuna tagħlaq 66 sena (ara l-Artikolu 52 lit (a) tar-Regolamenti tal-Persunal). |
| --- | --- |

5.

Limitu tal-età: ma jkunux għadhom laħqu l-età regolari tal-irtirar, li għall-uffiċjali tal-Unjoni Ewropea hi definita bħala l-aħħar tax-xahar li fih il-persuna tagħlaq 66 sena (ara l-Artikolu 52 lit (a) tar-Regolamenti tal-Persunal).

Indipendenza u dikjarazzjoni tal-interessi

Qabel jibdew jaqdu dmirijiethom, il-kandidati huma mitluba jikkonfermaw il-volontà tagħhom li jaġixxu b’mod indipendenti fl-interess pubbliku u dikjarazzjoni ta’ kwalunkwe interess li jista’ jiġi kkunsidrat li jippreġudika l-indipendenza tagħhom.

Il-ħatra u l-kundizzjonijiet tal-impjieg

Il-Kummissjoni Ewropea se tagħżel u taħtar id-Direttur skont il-proċeduri tagħha tal-għażla u r-reklutaġġ (ara wkoll id-Dokument ta’ Kumpilazzjoni dwar il-Politika dwar Uffiċjali Għolja (3)). Bħala parti minn dan il-proċess tal-għażla, il-kandidati li ġew mistiedna għal intervista mill-Kumitat Konsultattiv tal-Kummissjoni għall-Ħatriet, ikollhom, qabel din l-intervista, jipparteċipaw f’ċentru ta’ valutazzjoni mmexxi minn konsulenti esterni ta’ reklutaġġ.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll dak tal-istituzzjonijiet, il-proċedura tal-għażla ssir biss bl-Ingliż u/jew bil-Franċiż (4).

Is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-Uffiċjali fil-grad AD14 tal-Unjoni Ewropea. Il-kandidati għandhom jinnotaw ir-rekwiżit skont ir-Regolament tal-Persunal li l-persunal il-ġdid kollu jwettaq b’suċċess perjodu ta’ prova ta’ disa’ xhur.

Id-Direttur huwa bbażat fi Brussell.

Opportunitajiet indaqs

L-Unjoni Ewropea tapplika politika ta’ opportunitajiet indaqs.

Proċedura tal-applikazzjoni

Qabel ma tissottometti l-applikazzjoni tiegħek, għandek tiċċekkja b’attenzjoni jekk tissodisfax il-kriterji ta’ eliġibbiltà kollha (“Il-kandidati jridu”), b’mod partikolari dawk rigward it-tipi ta’ diploma u l-esperjenza professjonali meħtieġa. Min ma jissodisfax dawn ir-rekwiżiti ta’ eliġibbiltà jiġi eskluż awtomatikament mill-proċedura tas-selezzjoni.

Jekk tixtieq tapplika, trid tirreġistra permezz tal-Internet billi tmur fil-websajt:

https://ec.europa.eu/dgs/human-resources/seniormanagementvacancies/

u ssegwi l-istruzzjonijiet li hemm li jikkonċernaw id-diversi stadji tal-proċedura.

Irid ikollok indirizz tal-posta elettronika validu. Dan l-indirizz jintuża biex tiġi identifikata r-reġistrazzjoni tiegħek kif ukoll biex tiġi infurmat bir-riżultat tal-proċedura. Għalhekk, inti se tintalab tinforma lill-Kummissjoni f’każ ta’ xi bidla fl-indirizz tal-e-Mail tiegħek.

Biex l-applikazzjoni tiegħek tkun kompluta, jeħtieġ li ttella’ CV fil-format PDF u li timla onlajn, ittra ta’ motivazzjoni (massimu ta’ 8  000 karattru). Kemm is-CV kif ukoll l-ittra ta’ motivazzjoni jridu jkunu bl-Ingliż, bil-Franċiż jew bil-Ġermaniż.

Meta tlesti r-reġistrazzjoni onlajn tiegħek, inti tirċievi fuq l-iskrin numru tar-reġistrazzjoni li għandek tiktbu u tiftakru – dan ikun in-numru ta’ referenza tiegħek f’kull kwistjoni li tirrigwarda l-applikazzjoni tiegħek.

Meta tirċievi dan in-numru, il-proċess tar-reġistrazzjoni jkun intemm – in-numru huwa l-konferma li d-dejta tiegħek ġiet irreġistrata.

Jekk ma tirċievi l-ebda numru, l-applikazzjoni tiegħek ma tkunx ġiet irreġistrata!

Jekk jogħbok kun af li mhuwiex possibbli li tosserva l-progress tal-applikazzjoni tiegħek onlajn. Inti tiġi kkuntattjat dwar l-istatus tal-applikazzjoni tiegħek direttament mid-DĠ li qiegħed jirrekluta.

Jekk għandek diżabbiltà li ma tippermettilekx tirreġistra onlajn, tista’ tibgħat l-applikazzjoni tiegħek (is-CV u l-ittra ta’ motivazzjoni) fuq karta bil-posta rreġistrata fl-indirizz li ġej:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË,

  u indika b’mod ċar bħala referenza:

  Vacancy for a Director function in DG.HR.DS, COM/2015/10359

  , u b’timbru postali b’data li ma tkunx aktar tard mid-data meta tagħlaq ir-reġistrazzjoni. Kull komunikazzjoni sussegwenti bejnek u bejn il-Kummissjoni tkun bil-posta. F’dan il-każ, mal-applikazzjoni tiegħek trid tehmeż ċertifikat, maħruġ minn entità rikonoxxuta, li jiċċertifika d-diżabbiltà tiegħek. Għandek tispjega wkoll, fuq karta separata, kwalunkwe arranġament speċjali li taħseb li jkun meħtieġ biex jiffaċilita l-parteċipazzjoni tiegħek fl-għażla.

Għal aktar tagħrif u/jew fil-każ ta’ problemi tekniċi, jekk jogħġbok ibgħat e-Mail lil:

HR-A2-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija t-18 ta’ Ġunju 2015, 12.00 (nofsinhar), ħin ta’ Brussell, u wara r-reġistrazzjonijiet onlajn ma jibqgħux possibbli.

Hija r-responsabbiltà tiegħek li tlesti r-reġistrazzjoni onlajn tiegħek fil-ħin. Nirrakkomandaw bil-qawwi li ma tistenniex sal-aħħar ftit jiem biex tapplika, għaliex konġestjoni kbira fuq l-Internet jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tiġi tterminata qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ tibdel jew iżżid xi dejta. Ir-reġistrazzjonijiet li jaslu tard ma jiġux aċċettati.

Informazzjoni importanti għall-applikanti

L-applikanti huma mfakkra li x-xogħol tal-kumitati ta’ selezzjoni huwa kunfidenzjali. Kull kuntatt dirett jew indirett mill-kandidati jew minn xi ħadd ieħor li jaġixxi f’isimhom mal-kumitat ta’ selezzjoni huwa pprojbit.

Protezzjoni ta’ dejta personali

Il-Kummissjoni tiżgura li d-dejta personali tal-kandidati tiġi proċessata f’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-movement liberu ta’ dik id-dejta (5).

---

(1)  Fis-CVs tagħhom l-applikanti għandhom jindikaw għall-inqas għal dawn il-5 snin li fihom ikunu kisbu l-esperjenza maniġerjali ta’ livell għoli: (1) it-titlolu u r-rwol tal-pożizzjonijiet maniġerjali miżmuma; (2) in-numru ta’ persunal amministrat f’dawn il-pożizzjonijiet; (3) id-daqs tal-baġits ġestiti; u (4) l-għadd ta’ livelli ġerarkiċi ‘l fuq u ‘l isfel u l-għadd ta’ kollegi fl-istess livell ġerarkiku.

(2)  http://ec.europa.eu/languages/policy/linguistic-diversity/official-languages-eu_mt.htm

(3)  http://ec.europa.eu/civil_service/docs/official_policy_en.pdf

(4)  Il-bord tal-għażla se jiżgura li ma jingħata l-ebda vantaġġ inġust lill-kelliema nattivi ta’ dawn il-lingwi.

(5)  ĠU L 8, 12.1.2001, p. 1.

---